钦定古今图书集成/方舆汇编/边裔典/第088卷 > 亚喇北亚国
## 钦定古今图书集成/方舆汇编/边裔典/第088卷 > 亚喇北亚国

百儿西亚、西北诸国，皆为度儿格所并。内有国“亚喇
北亚。”土产金银，多宝石。地在二海中，气候常和，一岁
再熟。有树如橡栗，夜露坠其上，即凝为蜜，晨取食，极
甘美。产百物俱丰，古称福土。其地有沙海，广二千馀
里，沙乘大风如浪，行旅过此，偶为沙浪所压，倏忽成
丘山。凡欲渡者，以《罗经》定方向，测道里，备粮糗及兼
旬之水，乘骆驼，驼行甚疾，日驰四五百里。又耐渴，一
饮可度五六日。其腹容水甚多，客或乏水，则剖驼饮
其腹中水。